* આરોપપત્રમાં વિસંગતતાઓ ઘણી છે. તેમાં શરૃઆતમાં કહેવાયું છે કે સાંજીરામે ૭ જાન્યુઆરીએ તેના ભાણેજને આ બળાત્કાર પીડિતાનું અપહરણ કરવા કહ્યું હતું. આરોપપત્રના એ જ ફકરામાં આજ વાત પછી તરત જ આનાથી વિરુદ્ધ વાત આવે છે અને એ વાત એ છે કે દીપક ખજુરિયા નામના એક વ્યક્તિએ સાંજના ભાણેજને સિગરેટની લાલચ આપીને બોલાવ્યો અને તેને બોર્ડની પરીક્ષામાં પાસ કરાવી દેવાની લાલચ આપીને બળાત્કાર પીડિતાનું અપહરણ કરવા કહ્યું. તો ખરેખર અપહરણ કરવાની યોજના સાંજીરામની હતી કે પછી દીપક ખજુરિયાની? આરોપપત્રમાં એ તો કહ્યું છે કે સાંજીરામ ગામમાંથી મુસ્લિમ સમુદાયને ભગાડવા માટે આ પ્રકારની ઘટના કરવા માગતો હતો, પરંતુ અપહરણ પાછળ દીપક ખજુરિયાને કયો રસ હતો તે વાત આરોપપત્રમાં સ્પષ્ટ થતી નથી.